
1  ostquam  sero  a  Graecis  subiectis  poesi  Romani 
translata  litterae  in  dies  magis  magisque  apud  Romanos 
florere  coeperunt,  singuli  poetae  varia  poesis  genera  ita 
excolebant,  ut  propriam  indolem  piane  ad  devietos  eon- 
formarent  (ef.  Hor.  epist.  II,  1,  156  sqq.).  Narn  non  solum 
plerumque  materiam  et  argumenta,  verum  etiam  formas 
modosque  a  Graecis  mutuabantur.  Quis  enim  nescit,  Vir- 
gilius,  princeps  inter  Romanoruin  poetas  epicos,  quantum 
Homero;  inter  lyricos  Horatius  quantum  Alcmani,  Alcaeo 
ceterisque  Graecorum  poetis  lyricis;  inter  comicos  Plautus 
et  Terentius  quantum  scriptoribus  mediae  comoediae  Àt- 
ticae  debuerint  (cf.  Ter.  prol.  ad  Adelph.  11).  Poetas 
denique  tragicos  non  minus  Graecorum  poetas  atque  ex 
his  imprimis  Euripidem  esse  imitatos,  demonstrant  quum 
nomina  fabularum  perditanmi ,  tum  fabulae  ipsae,  quae  ad 
nostram  aetatem  per  venerimi  Ex  decem  enim  una  tantum 
est  fabula  praetexta  quae  vocatur.  Unum  vero  poesis 
genus,  saturam,  non  a  Graecis  petitam,  sed  propriae  Ro- 
manorum  inventioni  esse  vindicandam,  quamquam  nonnulli 
et  veterum  grammaticorum  et  virorum  doctorum  et  nomen 
et  ipsum  carminis  genus  a  Graecorum  fabula  satyrica  esse 
derivandum  censuerunt  eamque  quasi  parentem  saturae  Ro- 
manorum  iudicaverunt,  contendere  nihil  dubito.  Nam  spec- 


tata  et  ipsius  vocabuli  saturae  derivatione  ac  notione  et 
Eomanorum  scriptorum  de  prima  huius  poesis  generis  na- 
tura testimoniis  et  natura  fabulae  Graecorum  satyricae, 
quin  satura  Romanorum  cum  fabula  satyrica  Graecorum, 
nullo  pacto  componi  possit,  dubium  esse  non  potest.  Qua 
re  ad  quaestionem  illam,  quae  din  viros  doctos  vexavit 
dirimendam,  quae  fuerit  prima  huius  poesis  generis  natura 
et  quid  Eomanorum  scriptores  de  ea  iudicaverint,  ante 
omnia  videamus  necesse  est. 

Romanorum  animos  ad  cavillandos  alios  ac  perstrin- 
gendos  iam  inde  ab  antiquissimis  temporibus  valde  incli- 
natos  fuisse,  ipsi  veteres  scriptores  auctores  sunt.  Horatius 
enim  narrat,  eos  post  messem  conditam  dies  festos  agentes 
non  solum  diis  gratias  agere,  sed  etiam  versibus  Fescen- 
ninis  opprobria  rustica  fundere  solitos  fuisse  (cf.  Hor.  epist. 
II,  1,  139  sqq.).  Versus  autem  illi  Fescennini  erant  rudes 
et  inconditi,  obscoenis  et  procacibus  iocis  pieni  neque  ullis 
metri  legibus  adstricti  (cf.  Liv.  VII,  2).  Tantum  autem 
erat  Romanorum  studium  aliorum  lacessendorum ,  ut  ne 
honestis  quidem  dignissimisque  viris  parcerent  et  in  ipsis 
imperatorum  triumphis  iocos  solutos  iactarent  (cf.  Plin.  H. 
N.  XIX,  41,  3;  Liv.  Ili,  29;  IV,  53;  V,  49;  X,  30. 
Suet.  Caes.  49;  Hor.  Sat.  II,-  1,  82;  Cic.  Tusc.  IV,  2,  4; 
de  Rep.  IV,  11).  Haec  omnia  dilucide  demonstrant,  Ro- 
manorum ingenii  scurrilem  leporem  vel  potius  mordacitatem 
ac  maledicentiam  propriam  fuisse.  Mirandum  igitur  non 
est,  proprium  ab  iis  poesis  genus  excultum  esse,  quod  ad 
aliorum  stultas  et  perversas  cupiditates  castigandas  specta- 
ret.  Hoc  autem  ab  rudibus  illis  atque  incomptis  versibus 
Fescenninis  originem  duxisse,  Livius  memoriae  prodidit. 
Narrat  enim  (lib.  VII,  e.  2)  :  „C.  Sulpicio  Petico  et  C. 
Licinio  Stolone  consulibus  (anno  390  u.  e.)  pestilentia  orta 


ludiones  ex  Etruria  Romani  accitos  sine  Carmine  ullo,  sine 
imitandorum  carminimi  actu  ad  tibicinis  modos  saltasse  et 
haud  indecoros  motus  more  Tusco  dedisse." 

Erant  igitur  ludi  illi  saltationes,  genus  quoddam  mi- 
morum  sine  verbis  actum.  „Hanc  peregrinami  artem,  Li- 
vius  porro  narrat,  iuventutem  Eomanam  imitatam  esse 
simnlque  inconditis  inter  se  iocularia  fondere  versibus  coe- 
pisse,  nec  absonos  a  voce  motus  fuisse."  Versus  autem 
illos  inconditos  eosdem  esse,  quos  paullo  infra  Fescenninos 
scriptor  nominat,  ex  totius  loci  nexu  et  ex  verbis  „non, 
sicut  ante,  Fescennino  versu  similem"  apparet. 
Versus  autem  Fescenninos  saturas  excepisse,  idem  Livius 
testatur.  Dicit  enim,  „histriones  non,  sicut  ante,  Fescennino 
versu  similem  incompositum  temere  ac  rudem  alternis 
iecisse,  sed  impletas  modis  saturas,  descripto  iam 
ad  tibicinem  cantu  motuque  congruenti  peregisse".  Hisce 
igitur  verbis  descripsit  Livius  originem  et  naturam  priscae 
Eomanorum  saturae,  quae  rudis  quidem  et  incondita  neque 
unius  et  constantis  sed  varii  mixtique  argumenti,  et  utFes- 
cenninis  tempore  posterior  ita  magis  elaborata  et  iam  ad 
certos  modos  rhythmi  legesque  descripta  fuit.  Nam  anno 
demum  514  u.  e.  Livius  Andronicus  „ab  saturis  ausus  est 
primus  argumento  fabulam  serere"  (Liv.  1.  e.)  i.  e.  primus 
fabulas  docuit,  quae  non,  ut  priscae  illae  saturae,  multas 
variasque  res  confundebant,  sed  apta  atque  inter  se  connexa 
argumenta  continebant.  (cf.  Val.  Max.  II,  4,  4:  „A  saturis 
primus  omnium  poeta  Livius  ad  fabularum  argumenta 
spectantium  animos  transtulit."  cf.  Dion.  Hai.  Antiq.  Eom. 
VII,  9.)  Quum  autem  hac  fabularum  compositione  a  Livio 
Andronico  inventa  vel  potiusRomam  translata  satura  negligi 
esset  coepta,  iuventus  Romana,  ne  antiquus  ille  ludendi 
mos  evanesceret,  „ipsa  inter  se  more  antiquo  ridicula  intexta 


versibus  iactare  et  fabulis  Atellanis  risus  iocosque  inserere 
coepit"  (Liv.  1.  e).  Quae  autem  fuerit  fabularnm  Atellana- 
rum,  ab  Atella,  Oscorum  oppido,  noinen  ducentium  natura, 
ex  Valerio  Max.  (II,  4,  4)  cognosci  potest.  Qui  dicit,  hoc 
genus  delectationis  Italica  severitate  temperatum  ideoque 
vacuum  nota  fuisse.  Erant  igitur  fabulae  Atellanae  non 
tam  obscoenae  et  lascivae,  quam  facetae  et  ridiculae.  Ve- 
teres  grammatici  eas  cum  Graecorum  fabula  satyrica  saepe 
composuerunt.  Dicit  enim  Diornedes  (lib.  Ili  p.  487  ed. 
Putsch):  Tertia  species  est  fabularnm  Latinarum,  quaa.a 
civitate  Oscorum  Atella,  in  qua  primum  coeptae,  Atellanae 
dictae  .sunt,  argumentis  dictisque  iocularibus  similes  satyri- 
cis  fabulis  Graecis."  Marius  Victorinus  (de  iambico  metro  II) 
postquam  de  metris,  quae  Graeci  in  fabulis  satyricis  usur- 
pare solebant,  dixit,  pergit  :  „quod  genus  nostri  in  Atellanis 
habent",  et  iterum  (lib.  III  de  trim.  versu  iamb.):  „hoc 
metrum  Atellanarum  scriptores  appetiverunt;  est  enim 
iocosis  motibus  emollitum  gestibusque  agentium  satis  accom- 
modatum."  Quod  autem  fuerit  discrimen  interfabulas  illas 
et  Graecorum  fabulas  satyricas,  ex  Diomede  cognosci  potest. 
Dicit  enim  (III  p.  487  Putsch):  „Latina  Atellana  a  Graeca 
satyrica  differt,  quod  in  satyrica  fere  satyrorum  personae 
inducuntur,  aut  si  quae  sunt  ridiculae,  similes  Satyris, 
Autolycus,  Busiris  ;  in  Atellanis  Oscae  personae,  ut  Maccus." 
Ex  his  veterum  grammaticorum  testimoniis  apparet,  simili- 
tudinem  quandam  inter  Graecorum  poesin  satyricam  etKo- 
manorum  fabulas  Atellanas  intercedere;  has  vero  omnino 
non  ab  illa  originem  duxisse,  Livii  verba  (1.  e.)  dilucidissime 
comprobant.  Restat,  ut  ad  memorabilem  Livii  locum  piane 
absolvendum  pauca  addam  de  significatione  verbi  „exodia". 
Ex  ipso  loco  facile  intelligemus,  exodia  differre  illa  quidem 
ab  Atellanis,   sed  semper  iis  adiuncta  fuisse.     Qua  re  Ju- 

venalis  (VI,  71)  significatione  „exodium  Atellanae"  uti  non 
dubitavit.  Omnino  falsus  esse  scholiasta  mihi  videtur,  qui 
ad  Juv.  Ili,  175  adnotat:  „Exodiarius  apud  veteres  infine 
ludorum  intrabat,  quod  ridiculus  foret,  ut  quidquid  lacri- 
marum  atque  tristitiae  coegissent  ex  tragicis  affeetibus, 
huius  spectaculi  risus  detergerei"  Nani  Atellanarum  natu- 
ram  non  tristem  sed  iocosam  et  ridiculam  fuisse,  satis 
supra  expositum  est.  Scholiasta  verbi  cleri vatione  ductus 
in  hunc  errorem  incidisse  mihi  videtur,  ut  exodiis  eandem, 
quam  Graecorum  fabulae  satyricae  naturam  tribuerit.  Livii 
autem  verba  „exodia  conserta  fabellis  potissimum  Atel- 
lanis  sunt"  ea  non  tam  fini  subiecta,  quam  inter  ipsas 
Atellanas  docta  esse  demonstrant.  Caveas  autem  putes, 
inter  singulos  actus  eiusdem  fabulae  Atellanae  exodium  in- 
tercessisse;  potius  plures  fabulae  uno  die  doctae  atque  his 
exodia  inserta  videntur. 

Apparet  igitur,  priscam  Romanorum  saturam  omnino 
non  a  Graecis  repetendam  esse.  Sed  accedunt  etiam  duo 
gravissima  testimonia  alterum  Horatii,  Quintiliani  alterum. 
Ille  enim  saturam  Romanam  Carmen  Graecis  intactum  no- 
minat  (cf.  Hor.  Sat.  I,  10,  66),  hic  (X,  1,  93)  dicit:  ^Satura 
quidem  tota  nostra  est."  Curri  his  festimoniis  optime  ipsius 
vocabuli  „satura"  derivatio  ac  notio  conveniunt.  Supra 
enim  vidimus  saturae  argumentum  sibi  non  constitisse  sed 
multis  variisque  rebus  effectum  esse.  Id  autem  omnia 
grammaticorum  testimonia  comprobant,  vocabulum  saturae 
semper  esse  usurpatimi  ad  rem  significandam,  quae  varie 
composita  esset.  Scholiasta  enim  ad  Hor.  Sat.  I,  1,  1  ad- 
notavit:  „Lanx  piena  diversis  frugibus  in  templum  Cereris 
infertur,  quae  saturae  nomine  appellatili-",  et  Diomedes 
(III  p.  403)  dicit:  „Lanx  referta  variis  multisque  primitiis 
sacris  Cereris  inferebatur  et  a  copia  et  a  saturitate  rei  sa- 

tura  vocabatur"  (cf.  Virg.  Georg.  II,  194  et  394).  Ab 
similitudine  huius  lancis  aliae  quoque  res  varie  mixtae  et 
compositae  saturae  nominatae  sunt.  Diomedes  enim  (1.  e), 
quoddam  genus  farciminis  multis  rebus  refertum  Varronem 
(in  libr.  II  Plautinarum  quaestionum)  saturam  esse  vocitatam 
adnotavisse,  dicit  et  adiicit,  saturam  esse  uvam  passam  et 
polentam.  Quin  huius  verbi  usus  tam  latepatebat,  utetiam 
translata  notione  usurparetur  ad  quamlibet  mixturam  diver- 
sarum  rerum  significandam.  Festus  enim  saturam  dicit  cibi 
genus  ex  variis  rebus  conditum  et  legem  multis  aliis  legi- 
bus  confertam.  Inde  orta  est  locutio  „per  saturam  legem 
l'erre"  ad  significandum  :  una  rogatione  multa  confuse,  nullo 
ordine  aut  distinctione  prop  onere.  Hanc  notionem  Titus 
Annius  Luscus  in  oratione  contra  Tib.  Grracchum  habita 
verbo  subiecit.  Dixit  enim:  „Imperium,  quod  plebes  per 
saturam  dederat,  id  abrogatum  est."  Imperium  autem  „per 
saturam  datum"  nominavit,  quod  uni  rogationi  multa  pro- 
miscue admixta  erant.  Pari  modo  in  Sallust.  Jug.  XXIX 
verba  „per  saturam  exquisitis  sententiis"  significane  nullum 
ordinem  in  sententiis  exquirendis  servatum  esse.  Eandem 
significationem  vocabulo  illi  tribuit  Justinianus  in  praef.  in 
Pandect.,  ubi  haec  verba  legnntur:  „Hoc  opus  legentibus 
tradebatur  non  secundum  edicti  perpetui  ordinationem, 
sed  passim  et  quasi  per  saturam  collectum".  Charisius 
dicit:  „Adverbium  Stoici  iiuvàUiip  vocant;  nam  omnia 
in  se  capit,  quasi  collecta  per  saturam,  concessa  sibi  rerum 
varia  potestate."  (cf.  Charis.  col.  175.)  Pescennium  Festum 
libros  historiarum  per  saturam  scripsisse  Lactantio  (lib.  I, 
21)  auctore  constat.  Is  libros  suos  ita  inscripsit,  quod,  ut 
Aelianus  eo  libro,  quem  ,,'noiv.ikri  Iotoqio,"  inscripsit,  res 
nullo   temporis  vel  populorum  ordine  babito  enarravit. 

Denique  vocabulum  „satura"  sumptum  esse  prò  genere 

carminis,  in  quo  multa  metra  multaeque  res  erant  mixtae, 
Festus  auctor  est.  Dicit  enim  (1.  e.)  :  „Satura  et  cibi  genus 
dicitur  ex  variis  conditum  et  lex  multis  aliis  conferta  legi- 
bus  et  genus  carminis,  ubi  de  multis  rebus  disputatur." 
Idem  sentit  Porphyrio,  qui  ad  Hor.  1.  e.  adnotat:  „Ergo 
hoc  Carmen  propterea  saturam  appellaverunt,  quia  multis 
et  variis  rebus  refertum  est."  Comprobatur  haec  a  gram- 
maticis  et  interpretibus  proposita  explicatio  verbis  Juvenalis. 
Dicit  enim  (I,  85): 

Quidquid  agunt  homines,  votum,  timor,  ira,  voluptas, 
Gaudia,  discursus,  nostri  est  farrago  libelli. 
Farrago  autem,  quum  proprie  signifìcet  genus  pabuli  varie 
mixtum  et  compositum  (cf.  Varrò  r.  r.  2,  7,  13;  Paul.  Diac. 
p.  91),  optime  ad  notionem  vocabuli  „satura"  quadrat.  His 
argumentis  alktis  dubium  esse  nonpotest,  quin  hoc  poesis 
genus  Komanorum  inventioni  sit  vindicandum.    - 

Mhilo  minus  non  pauci  et  veterum  grammaticorum  et 
virorum  doctorum  similitudine  nominum  ducti  originem 
eius  a  Graecorum  fabula  satyrica  derivare  non  dubitaverunt 
atque  verbum  littera  y  non  i  scribendum  esse  censue- 
runt.  (cf.  Diomed.  Ili  p.  483.)  In  hoc  errore  Euanthius 
versatili*,  sive  quisquis  auctor  fuit  libelli  de  tragoedia  et 
comoedia  ;  dicit  enim  :  „Et  hinc  deinde  aliud  genus  fabulae, 
id  est,  satyra  sumpsit  exordium,  quae  a  Satyris,  quos 
illotos  semper  et  petulantes  deos  scimus  esse,  vo citata 
est;  etsi  aliunde  nomen  traxisse  prave  putant  alii."  Huic 
autem  testimonio  etDiomedi  (1.  e.)  praeter  ea,  quae  supra 
exposui,  alia  haud  minoris  momenti  argumenta  obstant. 
Eationem  enim  carpendi  verbisque  mordacibus  lacessendi, 
quam  priscae  saturae  Eomanorum  propriam  fuisse  supra 
vidimus,  Graeci  non  verbo  ocitvqi&iv,  sed  multis  aliis,  ut 
oxómTetv,  diaovQeip,  Kwfmdeìv,   la/Li@l£eiv,  kcpvfiQt&w  signi- 

ficaverunt;  verbum  autem  outvqì&iv  non  tam  de  cavillando 
quam  de  petulanti  lascivia  accepemnt.  Praeterea  si  a 
Graecorum  Satyris  derivatimi  est  nonien  „satura",  cui* 
Graeca  forma  Satyrica  non  sit  retenta,  vix  intelligi  potest. 
Ad  Euanthiiim  refellendnm  et  Diomedem  (1.  e.)  permultum 
denique  valet,  quod  Romani,  priusquam  litterae  Graecae 
Eomae  innotuerunt,  iam  vocem  illam,  ut  supra  demonstravi, 
usurpaverunt.  Nani  inter  C.  Sulpicium  Peticum,  C.  Lici- 
nium  Stolonem,  quibus  consulibus  iuvenes  Romanos  imple- 
tas  modis  saturas  peregisse,  Livius  (1.  e.)  memoriae  prodidit, 
et  Livium  Andronicum,  qui  primus  litterarum  Graecarum 
cognitionem  Romam  apporta vit,  plus  saeculi  spatium  inter- 
cedit.  Ne  nomen  quidem  Satyrorum  priscis  temporibus 
notimi  erat  Romanis;  nam  numina  illa  agrestia  Fauno s 
nonSatyros  vocaverunt.  Nugas  tantum  eos  protulisse,  qui, 
Horatii  nonnullis  A.  P.  locis  (v.  221,  225,  233,  235)  nisi, 
Romanorum  saturam  cum  Graecorum  fabula  satyrica  con- 
ferre  studuerunt,  leviter  tantum  totius  loci  nexum  inspicien- 
tibus  statim  apparet.  Horatius  enim  in  universum  de  arte 
poetica  praecepta  tradens,  postquam  de  tragoedia  egit, 
quin  etiam  de  fabula  satyrica;  quae  tragoediae  erat  annexa, 
nonnulla  adderet,  facere  non  potuit.  Quod  autem  dicit 
(A.  P.  234—235): 

„Non  ego  inornata  et  dominantia  nomina  solum 
Verbaque,  Pisones,  Satyrorum  scriptor  amabo" 
non  est  intelligendum,  eum  re  vera  fabulas  scripsisse,    sed 
verba   „Satyrorum   scriptor"   vim   babent  conditionalem  et- 
significant,  si  scriptor  Satyrorum  essem,  vel,  si  unquam  fa- 
bulas satyricas  scribere  vellem. 

Restat,  ut  nonnulla  de  Graecorum  fabulae  satyricae 
natura  addam,  quo  magis  intelligatur,  quantum  inter  eam 
et  Romanorum    saturam   discrimen   intercedat.      Diomedes 


(Ili)  fabnlam  illam  lume  in  nioduni  definit:  „Satyrica  est 
apud  Graecos  fabula,  in  qua  item  tragici  poetae  non  reges 
aut  heroas,  sed  satyros  induxerunt  ludendi  caussa  iocan- 
dique  simili,  ut  spectatores  inter  res  tragicas  seriasque  Sa- 
tyi'orum  quoque  iocis  et  lusibus  delectarentur."  (cf.  Hor. 
A.  P.  220  sq.).  Marius  Victorinus  (de  metr.  II  p.  2527) 
eam  tragicarum  fabularum  comitem,  et  Demetrius  Plial. 
na'i^ovaav  rgaytodiav  appellant  (cf.  Origenes  e.  Cels.  VII 
e.  23).  Testimonia  illa  diversam  fabulae  Graecorum  saty- 
ricae  a  prima  Romanorum  satura  naturam  demonstrant. 
Fabula  enim  satyrica  erat  poema  dramaticum,  quod,  saty- 
rorum  eborum  liabens ,  tragoediis  annexum  erat  ad  omnem 
tristitiam  detergendam,  quam  spectatores  e  tragoediarum 
argumentis  perceperant. 

Quod  antiqua  forma  „satura"  postea  mutata  est  in 
„satira"  nibil  offensionis  habere  potest.  Eiusmodi  esempla 
band  pauca  et  veteres  scriptores  et  inscriptiones  perbibent, 
ut  decumus,  legitumus,  maxumus,  lacruma,  aestumo,  cluens, 
lubido,  lucet  (prò  licet),  lubet,  sacruficare,  magnufìcus,  sig- 
nuficare,  caputalis,  surrupio  multaque  alia. 

Post  banc  explicationem  de  origine  et  natura  veteris 
Romanorum  satirae  ad  singulos  buius  poesis  generis  scrip- 
tores accedam  et  quam  viam  quamque  rationem  unusquisque 
in  ea  excolenda  inierit,  aperiam,  ut  cognoscatur,  quam  di- 
versas  species  ea  induerit.  In  diiudicandis  autem  singulis 
poetis  satiricis,  qui  cuiusque  fuerit  animi  aifectus,  quae 
vitae  condicio  videamus  necesse  erit  nec  minus  ratio  ba- 
benda  erit  aetatis,  qua  poetae  vixerunt.  Nullum  est  enim 
poesis  genus,  quod  magis  sit  filia  temporis,  quam  satira. 
Prisca  illa  satira,  cuius  Livius  exbibuit  imaginem,  post- 
quam  naturam  dramaticam  exuit,  varias  inde  formas  induere 
coepit.     Quae  enim  eius  fuerat  antea  petulans  mordacitas, 

postea  coercebatur  et  certis  legibus  adstringebatur ,  id 
quod  iam  in  Ennii  saturis  agnosci  potest,  quae  quidem  ut 
dramaticae  illae,  et  metrorum  et  carminum  varietate  mixtae 
erant,  sed  differebant  potisshnum  et  severitate  soni  et  arte 
metrorum  et  piane  omissa  natura  dramatica. 

Litterarum  Graecarum  et  Romanarum  maxime  peritus 
Ennius  in  variis  et  poesis  et  prosae  generibus  elaboravit. 
Quot  vero  satiraram  libros  scripserit,  incertum  est;  non 
minus  autem  sex  earum  exstitisse  libros  testatur  Donatus, 
qui  (ad  Ter.  Phorm.  II,  2,  25)  sextum  librum  laudat. 
Huic  testimonio  repugnat  schol.  Porphyr.  (adsat.  I,  10,  46), 
qui  eum  IV  libros  satirarum  reliquisse  dicit,  fortasse  hoc 
loco  numerus  IV  corruptus  est.  Quae  autem  satirae  En- 
nianae  natura  fuerit,  neque  ex  paucis,  quae  restant,  frag- 
mentis  neque  ex  titulis  singulorum  librorum  neque  ex  vete- 
rani scriptorum  testimoniis  accurate  intelligitur.  Id  vero 
affirmari  potest,  saturas  eius  magna  varietate  argumentorum 
abundasse.  Varietati  argumentorum  respondebant  varia 
quoque  versuum  genera,  quos,  Graecos  imitatus,  Ennius 
non  tam  ioci  causa  adhibuit,  quam  quod  ipsorum  argumen- 
torum varietatem  mutato  metro  illustrare  statuii  Quod  quum 
ex  fragmentis  relictis  intelligi  potest,  tum  Quintilianus  com- 
probat.  Dicit  enim  (X,  1,  95):  „Alterum  illud  et  iam 
prius  saturae genus,  sednonsola  carminum  varietate 
mixtum  condidit  M.  Terentius  Varrò";  verba  enim  „iam 
prius  genus"  quin  ad  Ennianam  satiram  pertineant,  du- 
bium  non  videtur.  Quod  Quintiliani  testimonium  firmatar 
a  Diomede.  Dicit  enim  (III  p.  483):  „Satira  dicitur  Car- 
men apud  Romanos  nunc  quidem  maledicum  et  ad  car- 
penda  bominum  vitia  arcbaeae  comoediae  charactere  com- 
positum,  quale  scripserunt  Lucilius  et  Horatius  et  Persius; 
sed  olim  Carmen,   quod  ex  variis  poematis  consta- 

bat,  quale  scripserunt  Pacuvius  et  Ennius."  Quantam 
metrorum  varietatem  Ennius  adbibuerit,  ex  fragmentis,  quae 
Nonius  affert,  apparet.  Nani  in  uno  libro  et  versu  heroico 
et  iambico  trimetro  usus  est.  Huc  referendum  quoque  est 
Gellii  testimonium.  Dicit  enim  (li,  29):  „Hunc  Aesopi 
apologum  Q.  Ennius  in  satiris  scite  admodum  et  venuste 
versibus  quadratis  composuit,  quorum  duo  postremi  isti  sunt, 
quosbabere  cordi  et  memoriae  operaepretium  esse  sane  puto  : 
„Hoc  erit  tibi  argumentum  semper  in  promtu  situm, 
Ne  quid  exspectes  amicos,  quod  tute  agere  possies." 

Quamquam  haec  non  tantam  vim  babent,  ut  accurate 
de  compositione  et  natura  saturae  Ennianae  iudicare  possi- 
mus,  tamen  apparet,  eam  valde  diversam  fuisse  a  prisca 
illa,  quani  supra  cognovimus. 

Nam  quamquam  varietate  et  argumentorum  et  metro- 
rum  et  singularum  partium  iunctura,  quia  non  curans  aptam 
dispositionem  et  partium  nexum,  plurimas  sententias  vitae 
communi  utilissimas  cumulasse  satis  babuit,  antiqui  ruris 
vestigia  servavit,  tamen  longe  alienus  fuit  a  petulantibus 
illis  iocis  et  cavillationibus  ;  et  quum  argumentis  e  vita  pe- 
titis  utilitatem  communem  moresque  bominum  spectaverit, 
saturarum  eius  naturam  didacticam  recte  definias. 

De  Pacuvii  saturarum  natura  nihil  constat,  nisi  eas  En- 
nianis  simillimas  fuisse.  Nam  Diomedis  loco  e.  excepto 
earurn  nusquam  mentio  fit. 

Ennianae  saturae  naturae  proxima  est  Varroniana. 
Itaque  priusquam  de  Lucilio  agamus,  qui  quidem  tempore 
Varrone  multo  prior  est,  quaenam  sit  Ennianae  cum  Var- 
roniana satira  similitudo  videamus. 

Tanta  omnium  litterarum  copia  Varrò  erat  instructus, 
ut  Quintilianus  (X,  1,  95)  eum  eruditissimum  Komanorum 
nominare   non    dubitaverit     (cf.    Cic.    ad  Att.  XIII,    18). 

Maxime  dolendum  est,  quod  iniqua  fati  vi  saturae  eius  in- 
terciderunt.  Ex  fragmentis  vero  relictis  et  ex  veterum 
scriptorum  testimoniis  facile  agnoscas,  inaximam  fuisse  Var- 
ronianae  satirae  curri  Enniana  siniilitudinem,  quae  et  ad 
argumentorurn  rationem  et  ad  dicendi  formam  et  singulorum 
verborurn  usum  potissimum  referenda  est.  Ad  cognoscen- 
dam  vero  in  universum  Varronianae  saturae  naturam  Quin- 
tiliani  locus  (X,  1,  95)  maximi  momenti  est.  Dicit  enim: 
„Alterum  illud  et  prius  satirae  genus  sed  non  sola 
carmi  num  varietate  mixtum  condidit  Ter entius  Varrò, 
vir  Eomanorum  eruditissirnus."  Ex  bis  verbis  apparet, 
Varronianae  in  universum  eandem  fuisse  naturam,  quam 
veteris  saturae  (Ennii  et  Pacuvii).  Differebat  vero  eo,  quod 
Varrò  etiam  pedestrem  orationem  saturis  immiscuit.  Id 
enim  verba:  non  sola  sqq.  significare videntur.  Quod  ad 
argumenta  saturarum  attinet,  ut  Varrò  multo  maiorem  varieta- 
tem  adbiberet,  quam  Ennius,  maxima,  quae  eius  aetatis 
erat  morum  perversitas,  postulabat.  Itaque  non  solum  ho- 
minum  vitia,  effrenatas  libidines,  avaritiam,  impietatem, 
perfidiam  perstringebat,  sed  etiam  philosophiam,  grammati- 
cam,  artem  poeticam,  res  historicas  et  mythicas  intexuit, 
id  quod  fragmenta  et  tituli  saturarum  demonstrant  (cf.  Eam- 
bachius  ad  Casaubonum  de  satyrica  Graecorum  poesi  et 
de  Romanorum  satira  p.  200  sq.,  ubi  fragmenta  et  tituli 
afferuntur).  Ut  in  argumentorurn  ratione,  ita  etiam  in  ver- 
borurn usu  similitudinem  inter  Varronis  et  Ennii  saturam 
facile  agnoscas.  Tot  enim  obsoleta  verba  in  Varronis  sa- 
turis occurrunt,  ut  eum  potius  Plauti  et  Terentii,  quam  Ci- 
ceronis  aequalem  putes.  Huiuscemodi  exempla  sunt:  diffi- 
cul,  fastidiliter,  cap  erata  frons,  bubulcitari,  commalaxare, 
multaque  alia  (cf.  Gerlach^  proleg.  ad  Lucilium  p.  CV). 
Quantacunque  autem  inter  saturas  Ennii  et  Varronis  inter- 

cedit  similitudo,  ne  nimium  quid  ei  tribuas  cavendum  est. 
Id  enim  naturae  saturarum  Varroniarum  proprium  erat,  ut 
philosophiam  maximeque  cynicam  impudentiam  spirarent 
Quantum  Varrò  Menippo  debuerit,  ipse  testatur,  quod 
saturas  suas  Menippeas  nominare  non  dubitavit,  id  quod 
Gellius  (E,  18)  memoriae  prodidit,  qui  dicit:  „ServusMe- 
nippus  fuit,  cuius  libros  M.  Varrò  in  satiris  aemulatus  est, 
quas  alii  cynicas,  ipse  appellat  Menippeas."  Cf.  Cic.Acad. 
1,  2,  ubi  ipse,  se  in  satiris  suis  Menippum  esse  imitatum, 
his  verbis  declarat  :  „Et  tamen  in  illis  veteribus  nostris, 
quae  Menippum  imitati,  non  interpretati,  quadam  bilaritate 
conspersimus,  multa  admixta  ex  intima  philosophia,  multa 
dieta  dialectice,  quae  quo  facilius  minus  docti  intelligerent, 
iucunditate  quadam  ad  legendum  invitati,  in  laudationibus, 
in  iis  ipsis  antiquitatum  prooemiis  philosophiae,  scribere 
voluimus,  si  modo  consecuti  sumus."  Satiras  eius  igitur 
varietatem  rerum  ex  omnibus  litterarum  generibus  decerpta- 
rum  complexas  esse,  liquet.  Id  etiam  confirmatur  a  Cice- 
rone, qui  (Acad.  I,  3)  bis  verbis  eum  compellat:  „Atque 
ipse  varium  et  elegans  omni  fere  numero  poema  fecisti 
philosophiamque  multis  locis  inchoasti  ad  impellendum  sa- 
tis,  ad  docendum  parum."  Cum  bis  testimoniis  conferen- 
do est  Atbenaeus  Deipn.  lib.  IV.  pag.  160,  e,  qui  dicit: 
,,jiiéiitvi]Tai  vijg  naQoifjjiag  xaì  ò  è/aòg  ngonàiiaQ  OvaQQcov, 
ò  Mevinnsios  iirr/.aXov/Lisvos-"  Inde  factum  est,  ut  non- 
nulli Varronem  Menippi  familiarem  sive  discipulum  falso 
putarent,  quos  refellit  Probus  ad  Virg.  Eclog.  VI,  13,  his 
verbis  usus  :  „Varro  Menippeus  non  a  magistro,  cuius  aetas 
longe  praecesserat  nominatus,  sed  a  societate  ingenii, 
quod  is  quoque  omnigeno  Carmine  satiras  suas  expolive- 
rat."  Verba  „satiras  suas"  hoc  loco  significant,  Menippi 
libros  Romanis  satiris  similes;  nam  non  Menippum  sed  Pro- 

bum  hoc  nomen  iis  tribuisse,  maxime  verisimile  est;  nus- 
quam  enim  alias  satirarum  Menippi  mentio  fit.  Quumigitur 
Varronem  in  satiris  suis  Menippum  imitatum  esse  constet, 
quidnam  libromm  Menippeoruni  proprinm  fuerit,  videamus 
necesse  est.  Id  autem  ex  Strabone  (XVI)  cognosci  potest, 
qui  dicit:  ,,tx  %wv  FadaQwv  ijv  MelèayQog  xcù  Mivinnog, 
b  onovdoyEloìoq" ,  et  ex  Diogene  L.  (VI,  99),  qui  dicit: 
,,(piqai  fjuev  ovv  GTiovdcùov  ovdèv  t«  de  fiifiXia  awov  nolXov 
yèXwTog  yé/nei  xal  vi  igov  TOtg  Melsàyqov,  %ov  y.m*  avròv 
yevojiisvov. 

Haec  sufficere  puto  ad  naturam  saturae  Varronianae 
cognoscendam.  Quae,  quum  prosa  cum  Carmine,  Graeca 
cum  Latinis,  seria  cum  iocis,  res  e  communi  vita  petitae 
cum  litteris,  varie  ac  promiscue  sint  coniuncta,  vix  ad  poesis 
genus  referenda  esse,  sed  novum  quoddam  litterarum  genus 
constituisse  mihi  videtur.  Quod  eo  magis  mirandum  est, 
quod  iam  Lucilius  multis  annis  ante  hoc  litterarum  genus 
limatius  fecerat  eaque  forma  tractaverat,  quam  in  univer- 
sum posteriores  scriptores  servabant.  Usus  est  Lucilius 
familiaritate  Scipionis  etLaelii  (cf.  Hor.  Sat.  II,  1,  72sqq.), 
qui  permultum  valebant  ad  revocandum  iuvenilem  animum 
a  malis  libidinibus,  quae  in  dies  magis  magisque  in  rem- 
publicam  irrepere  coeperunt.  At  ut  bonae  virtutes  iacere, 
sic  artes  et  litterae  florere  coeperunt.  Scribendi  loquèn- 
dique  studium  neque  legibus  neque  timore  impediebatur. 
Graecorum  litteris  iam  exculti  Eomani  rusticani  iocorum 
asperitatem,  qua  antea  usi  erant,  piane  exuerant  et  Graecos 
imitantes  linguam  suam  ad  Graecam  magis  magisque  for- 
mabant.  Tantopere  mutata  condicione  et  litterarum  etrei- 
publicae  satiram  Lucilianam  ab  Enniana,  quam  supra 
cognovimus,  plurimum  differre  erat  necesse.  Quod  discri- 
men  tantum  fuit,  ut  Horatius  (Sat.  I,  10,  48)  Lueilium  in- 

vento  rem  saturae  Romanorum  nominare  non  dubitaverit. 
Hoc  enim  loco  verbum  „inventor"  ad  Lucilium,  non  ad 
Ennium,  id  quod  nonnulli  voluerunt,  esse  referendum,  satis 
dilucide  docuit  C.  F.  Hermannus  (in  Ind.  lectt.  Marburg. 
1841).  '  Cf.  Hor.  Sat.  I,  IO,  66  et  imprimis  II,  1,  62:  „cum 
est  Lucilius  ausus  Primus  in  hunc  operis  componere  car- 
mina morem."  Cum  hisHoratii  testimoniis  conferendus  est 
Quintilianus  (X,  1,  93)  :  „Satira  quidem  tota  nostra  est, 
in  qua  primus  insignem  laudem  adeptus  est  Lucilius",  et 
Acro  ad  Sat.  I,  1,  1  :  „Satiricum  carmen  a  primo  om- 
nium auctore  Lucilio  repertum  est."  (cf.  Plin.  praef.  H. 
N.  Diomed.  1.  e.) 

Quaeritur  igitur,  quaenam  potissimum  sit  caussa,  cur 
scriptores  Lucilium  invento  rem  saturae  nominaverint, 
quamquam  in  eo  poesis  genere  iam  alii  antea  elaboraverant. 
Cavendum  ante  omnia  est,  ne,  testimoniis  illis  ductus,  Lu- 
cilium novum  quoddam  et  adirne  piane  ignotum  poesis 
genus  exeogitavisse  putes.  Scriptores  enim  bisce  testimo- 
niis significant,  eum  prò  rudi  ilio  atque  incondito  poesis 
genere,  in  quo  Ennius  elaborava,  et  multo  magis  perpolitum 
creavisse  et  alienimi  ab  Ennii  eruditione  et  arte  saturam  ad 
leporem  Romanum  vernaculamque  festivitatem  revocavisse 
multoque  clarius  populi  Romani  ingenium  moresque  ex- 
pressisse,  denique  saturae  talem  naturami  tribuisse, 
qualem  posteriores  poetae  satirici  servabant. 
Lucilius  enim,  homo  emunctae  naris  (cf.  Hor.  Sat.  I,  4,  8), 
qui  acute  aequalium  vitia  animadvertebat,  non,  ut  Ennius, 
in  universum  aetatem  suam,  sed  nominatim  omnes,  qui 
stulta  atque  mania  petebant,  castigabat  mira,  quae  eius 
propria  erat,  orationis  festivitate,  urbanitate,  gracilitate. 
(cf.  Geli.  VII,  149,  Fronto  epp.  ad  Ver.  I  p.  71  ed.  Rom.) 

Cum  sese  adScipionis  etLaelii  partes  applicavisset,  omnes, 

quos  eorum  Consilia  atque  instituta  impedire  et  saluterà 
reipublicae  labefactare  cognoverat,  acriter  perstrinxit.  Nulli, 
neque  nobilibus  neque  hominibus  popularibus  pepercit,  sed 
detrahere  pellem  cupiens,  nitidus  qua  quisque  per  ora  ce- 
dere^ introrsum  turpis  (cf.  Hor.  Sat.  II,  1,  64),  omnes 
aculeo  suo  persecutus  est  (cf.  Hor.  Sat.  II,  1,  68  sq.).  Qui 
enim  erat  vehemens  animi  eius  dolor  ac  Uberrima  indig- 
natio  ob  aetatis  perversitatem  et  mores  in  dies  magis  ma- 
gisque  ad  foeditatem  vitiorum  labentes,  non  tam  ad  attingen- 
dam  et  deridendam,  quam  acriter  incusandam  hominum 
stultitiam  aggressus  est.  Non  autem  malevolenza  aut  in- 
vidia ductus  saturas  scripsit,  sed  quod  corruptos  mores 
emendali  non  posse  persuasum  habebat,  nisi  omnes  vitiis 
et  sceleribus  famosi  homines  summa  libertate  notarentur. 
Severi  eius  et  acerbi  animi,  quo  in  effrenatas  civium  libi- 
dines  invectus  est,  testimonium  praebet  Quintilianus,  qui 
eius  libertatem,  acerbitatem;  abundantiam  salis  commemo- 
rat,  et  Horatius,  qui  eum  acrem  nominat  et  eum  multo  sale 
urbem  defricuisse  dicit  (cf.  Sat.  I,  10,  3  sq.),  et  maxime 
Juvenalis,  qui  eum  ense  velut  stricto  ardentem  infremere 
dicit  (cf.  Juv.  I,  165;  cf.  Pers.  I,  114).  Quanquam  autem 
aceriimus  castigator  morum  corruptorum  exstitit,  tamen 
alienus  fuit  a  nimis  elato  spiritu  ac  violentia,  quam  Per- 
sium  eum  acerbitate  coniunxisse  infra  videbimus.  Summa 
enim  iucunditate,  venustate,  hilaritate,  facetiis,  subtilitate, 
sententiarum  lepore  satura  eius  praestans  erat,  ita  ut  Varrò 
eum  gracilitatis  exemplum  nominaret.  Mireris  fortasse, 
in  Lucilio,  viro  summi  ingenii  et  consuetudine  Scipionis 
aliorumque  virorum  praeclarissimorum  et  litterarum 
Graecarum  et  Romanarum  studio  edocto,  negligentiam 
quandam  versuum  componendorum  ab  Horatio  vituperali. 
Dicit    enim,    versus    eius    incomposito    currere   pede    (cf. 

Sat.  I,  10,  1),  eum  saepius  lutulentum  fluere  (Sat.  I,  4,  11; 
cf.  Sat.  I,  10,  50)  et  nominat  eum  garrulum  et  pigrum 
scribendi  ferre  laborem  (Sat.  I,  4,  12)  et  durum  componere 
versus  (Sat.  I,  4,  8),  quippe  qui  in  hora  saepe  ducentos, 
ut  magnum,  versus  dictet,  stans  pede  in  uno  (Sat.  I,  4,  9 
sq.,  I,  10,  56  sqq.)-  Quod  acre  Horatii  iadicium  neque 
Varrò  confutare  potest,  qui  genus  orationis  Lucilianum 
gracile  dicit,  cui  subtilitas  inest  et  venustas,  neque  Quin- 
tilianus,  qui  dicit  (X,  1,  94):  „Ego  quantum  ab  illis,  tan- 
tum ab  Horatio  dissentio,  qui  Lucilium  fluere  lutulentum 
et  esse  aliquid,  quod  tollere  possis,  putat.  Nam  eruditio 
in  eo  mira  et  libertas  atque  inde  acerbità»  et  abunde 
salis."  Nam  in  fragmentis  invenientur  multa  verba  Graeca 
Latinis  immixta  (cf.  Gerlach  ad  Lucil.  p.  CXXIX;  cf.  Hor. 
Sat.  I,  10,  20),  verba  Graeca  in  Latinas  terminationes 
exeuntia,  denique  non  pauca  verba  ab  antiquissimis  tempo- 
ribus repetita  (cf.  Gerlach  p.  CXLHI).  Quae  quum  confir- 
ment  Horatii  acre  de  Lucilio  iudicium,  tamen  id  mitigatur 
aliquantulum,  quod  Lucilius  ut  mores  ita  etiam  sermonem 
populi  exprimere  studuit,  et  ad  hunc  sermonem  quotidianum 
imitandum  magis  quadrat  nuda  et  incompta,  simplex  et 
non  ita  valde  elaborata,  quam  verbis  nimia  promittens  ora- 
tio.  Id  enim  potissimum  inter  Ennianam  et  Lucilianam 
discrimen  intere  edit,  quod,  quum  Ennius  in  saturis  ad  Grae- 
corum  carmina  didactica  maxime  accessisset,  Lucilius  Ita- 
icum  leporem  saturis  infundere  studuit  etsalibus,  animi  li- 
berate, orationis  festivitate  ad  antiquae  comoediae  Atticae 
poetas  accessit,  unde  non  solum  sermonem  quotidianum  ac 
paene  pedestrem,  verum  etiam  dicacitatem  ad  saturas  suas 
transtulit  et  mutato  tantum  metri  genere  et  facie  poesis 
priscam  comoediam  retulisse  videtur  (cf.  Hor.  Sat.  I,  4,  1 
sqq.).    Inde  deducenda  est  verborum  libertas,  quam  Cicero 

(ad  Famil.  XII,  16)  ei  tribuit,  inde  orationis  asperità»  et 
versus  illi  politiores  quidem  Ennianis,  sed  non  tam  compti, 
quam  posteriorum  poetarum  satiricorum,  inde  sumpsit  stili 
nasum,  quem  Lucilinm  primum  condidisse  dicit  Plinius 
(praef.  H.  N),  hic  est  singularis,  quem  vocat  Varrò  (r.  r. 
Ili,  2,  7),  eharacter  Lucilianus.  Quod  non  raro  spurca 
versibus  intexuit,  non  est,  cur  eum  accusemus.  Hoc  enim 
quum  omnium  satiricorum  est  proprium,  tum  in  Lucilio 
etiam  magis  excusandum  est,  quod  non  verborum  ambagi- 
bus,  sed  nude  ac  vere  omnia  nominimi  vitia,  in  quae 
maxima  indignatione  ferebatur,  incusare  studuit.  Quidquid 
enim  perversimi  videbat  sive  in  republica  administranda, 
sive  in  publicis  moribus,  sive  in  privatorum  vita,  perstrin- 
xit;  sed  non  solimi  ad  perversitates  castigandas  aggressus 
est,  verum  etiam  in  carpendis  poetis  et  Graecorum  et  Ro- 
manorum  occupatus  fuit,  id  quod  veterum  scriptorum  testi- 
monia demonstrant.  Dicit  enim  Horatius  (Sat.  I,  10,  53  sq.)  : 

„Nil  comis  tragici  mutat  Lucilius  Atti? 

Non  ridet  versus  Enni  gravitate  minores?" 
Ad  hunc  locum  Schol.  Porphyr.  adnotat  :  „Facit  autem 
haec  Lucilius  quum  alias  tum  in  tertio  libro  et  nono  et 
decimo."  Gellius  (17,  21  extr.)  dicit:  „Neque  magno  in- 
tervallo postea  Q.  Ennius  ac  subinde  et  Pacuvius  et  Pa- 
cuvio  iam  sene  Attius  clariorque  tunc  in  poematis  eorum 
obtrectandis  Lucilius  fuit."  Servius  (ad  Virg.  Aen.  XI,  601)  : 
„tum  late  ferreus  hastis  horret  ager"  —  versus  Ennianus 
vituperatus  Lucilio  dicenti  per  irrisionem,  debuisse  eum 
dicere,  „horret  et  alget";  unde  Horatius  de  Lucilio,  „Non 
ridet  versus  Enni"  sq.  Ne  Pacuvium  quidem  abisse  illae- 
sum,  docet  versus  apud  Nonium  (cf.  fragm.  XXIX,  63). 
Euripidem  perstringit  apud  Gellium  (VII,  3).  Denique 
maximam  omnium  rerum  varietatem  complectebantur  saturae 


eius  ;  nam  et  locorùm,  montium,  fluminum,  maris  tempesta- 
tum  lepidas  intexuit  descriptiones  ;  multis  quoque  locis  egit 
de  re  militari;  inerant  fabellae  vel  e  poetis  excerptae, 
vel  sermonibus  populi  celebratae.  Quantam  argumentorum, 
tantam  metrorum  adbibuit  varietatem.  Quum  enim  Ennii 
et  Pacuvii  asperitatem  mollire  et  impolitam  veteris  saturae 
naturam  verborum  lepida  iunctura  expellere  studeret,  pris- 
cum  illum  versum  Saturnium  non  iam  convenire  huic  novo 
poesis  generi  putabat.  Itaque  rudis  illius  et  horridi  versus 
loco  versum  heroicum  substituit.  Quamquam  iam  Ennius 
hoc  metro  in  saturis  interdum  usus  est,  tamen  Lucilius 
primus  plerumque  adhibuit,  ita  ut  proprium  huius  poesis 
generis  fìeret,  a  quo  posteriores  poetae  satirici  nusquam 
abstinebant.  Quapropter  recte  de  eo  Lydus  de  magistrat. 
(I,  41):  ,fPiv&<ava,  og  é^a/Lcérgoig  'éygaips  ngmog  hco/lvo)- 
dlav,  e|  ov  ngéórog  Xafiàv  rag  àcpoQ^àg  jlovxiXiog  b  'Pw- 
/tiaiog  rjQwixoìg  ineoiv  èxwjudìSfjaev.'*  Neque  tamen  Lucilio 
usus  hexametri  lex  erat  perpetua,  ut  omnibus  aliis  metro- 
rum  generibus  spretis,  eum  tantum  adhiberet.  Suut  enim 
in  fragni  entis  versus  heróici  trochaeis  et  iambis,  iambi 
trochaeis  interpositi,  denique  puri  versus  iambici  et  trochaici. 
Quae  quum  ita  sint,  negari  nequit,  et  quod  ad  argu- 
menta  et  ad  metra  attinet,  similitudinem  quandam  esse  Lu- 
cilianae  cum  Enniana  satura,  totam  autem  Lucilianae  saturae 
naturam  tantopere  differre  ab  Enniana,  ut  recte  Lucilius 
inventor  huius  poesis  generis  vocari  possit.  Mh'andum  igi- 
tur  non  est,  carmina  eius  a  Eomanis  plurimi  habita  et  di- 
ligenter  lecta  esse  (cf.  Suet.  ili.  gramm.  e.  2  et  e.  14  ;  Ju- 
ven.  I,  165;  Pers.  I,  114;  Geli.  IV,  17,  1;  IX,  14,  11). 

Posi  Lucilium  praeter  M.  Terentium  Varronem  (Rea- 
tinum)  nonnullos  alios  saturas  scripsisse,  testis  est  Horatius, 
qui  (Sat.  I,  10,  46  sq.)    P.  Terentium  Varronem  (Atacinum) 

et  quosdam  alios  frustra  in  hoc  poesis  genere  elaboravisse 
dicit.  Quorum  in  numero  reponendi  sunt  Saevius  Ni- 
canor,  illustris  grammaticus,  de  quo  Suetonius  (deillustr. 
gramm.  e.  5):  „Fecit  praeter  commentarios  et  satiram", 
et  Lenaeus,  de  quo  idem  Suetonius  (1.  e.  e.  15):  „ut 
Sallustium  historicum  acerbissima  satira  laceraret".  Per- 
difficile  est,  certi  aliquid  de  natura  saturarum  horum  viro- 
rum  statuere;  id  autem  ex  Horatii  1.  e.  colligi  potest,  eos 
leves  poetas  fuisse. 

Hos  secutus  est  Q.  Horatius  Flaccus,  longe  prin- 
ceps  omnium,  qui  in  hoc  poesis  genere  elaboraverunt.  Ho- 
ratius vir  erat  hilaris  et  facetiis  salibusque  praediti  animi. 
Litterarum  studio  excultus  et  consuetudine  ingeniosissimo- 
rum  virorum  politus  erat.  Maxime  studebat,  ne  rebus  hu- 
manis  nimis  afficeretur.  In  recessu  libere  vivere  et  con- 
temptis  divitiis  praesentibus  rebus  laete  fruì  neque  nimis 
de  futuris  cogitare,  optimam  vitae  condicionem  laudat. 
Virum  tali  animi  affectu  tristem  civitatis  statum  et  perversa 
aequalium  studia  moleste  tulisse,  mirandum  non  est.  Tanta 
autem  erat  civitatis  ruina,  vix  ut  ei  subveniri  posse  videre- 
tur.  In  republica  atrocibus  bellis  civilibus  lacerata  prò 
disciplina  severa,  dura  vita,  continentia  cupiditas  insana 
divitiarum,  voluptatum  libidinum  animos  civium  impleverat. 
Libera,  quae  antea  viguerat  eloquentia,  piane  obmutescebat 
omnesque  aut  adulandi  aut  obtrectandi  studio  ardebant. 
Haec  erat  civitatis  condicio  Horatii  aetate.  Quantum  tem- 
pora et  ingenium  Horatii  a  Lucilii  dìfferebant,  tantum  diffe- 
rebat  natura  saturae,  quam  Horatius  ornavit  elegantia. 

Quas  enim  in  Lucilio  cognovimus  asperitates,  earum 
nihil  inHoratio  invenitur,  qui  subitae  illi  et  saepe  horridae 
et  impolitae  orationi  tersam  et  limatam,  puram  et  aequa- 
biliter  fluentem,  facetam  et  urbanam  substituit,  neque  usquam 


25 

verba  Graeca  Latinis  immiscuit  et  semper  versu  heroico 
usus  est.  Quod  erat  Horatii  ingenium  ad  hilaritatem  pro- 
pensius  quam  ad  gravitatem,  tristi  civitatis  condicioni  non 
tam  acerbo  clamore  stultos  cives  insectando,  quam  leniter 
deridendo  mederi  studuit.  Jocans  irridebat,  raro  irascens 
exagitabat,  eleganter  et  suaviter  animos  movebat,  colloquens 
disputabat  atque  docebat,  placido  sermone  deterrebat.  Quae 
enim  erat  civitatis  condicio  acute  intellexit,  facilia  remedia 
acribus  esse  efficaciora.  Qua  recum  urbanitate  ac  facetiis 
praecepta  sua  hominum  animis  infudit.  Quamquam  autem 
leniter  stultitias  hominum  deridebat,  tamen  animos  civium 
in  se  commovit  (cf.  Sat.  II,  1),  qua  ipsa  re  veritas  saturae 
Horatianae  comprobatur.  Rationi  eius  leniter  deridendi 
niirum  in  modum  versuum  compositio  respondet.  Quamquam 
enim  versu  heroico  usus  est,  tamen,  quae  huius  metri  est 
in  epicis  carminibus  vis  atque  elatio,  eam  ad  saturae  na- 
turam  non  quadrare,  poeta  perspectum  habebat.  Nam 
quum  non  solum  viris  doctis  saturas  scribere,  quam  in  uni- 
versum homines  docere  vellet,  sermonem  quotidianum  imi- 
tari  studuit.  Itaque  mirandum  non  est,  artificiosae  carmi- 
num  pangendorum  rationi  simplicitatem  sermonis  et  negli- 
gentiam  quandam  versuum  eum  praetulisse  (cf.  Sat.  I,  4, 
40  sqq.  ;  Epist.  II,  1,  250).  Inde  explicandum  est  nomen 
„sermonum",  quod  Horatius  (Epist.  I,  4,  1)  huic  poesis 
generi  tribuit.  Quamquam  autem  genus  dicendi  sermoni 
propinquum  et  repens  per  humum  (Epist.  II,  1,  250)  et 
versus  sine  arte  ac  labore  compositi  videntur,  tamen  tersum, 
elegans,  facilitate,  venustate,  simplicitate  insigne  atque  id- 
circo  ad  vitam  communem  aptum  est.  Ad  imitationem 
vitae  quotidianae  referendum  illud  quoque  est,  quod  Hora- 
tius, ut  lectoribus  rem  magis  vividam  ante  oculos  poneret, 
dramatici  carminis  formam  saturis  interdum  induit.   Magna 

enim  sententiarum  varietate,  apto  personarum  deleetu,  sin- 
gulari  earum  loquendi  proprietate  dialogus  Horatii  mire 
delectat. 

Ut  dicendi  formae  argumenta  responderent,  ea  e  com- 
mimi  vita  petiit,  Homines  stultos  et  ineptos,  varios  et 
mutabiles,  nulla  sorte  contentos  (I,  1),  inanis  laudis  et 
gloriae  cupiditate  ductos,  nimiam  parsimoniam  atque  sordi- 
dam  avaritiam  consectantes  (II,  1),  prodigos,  luxuriosos, 
gulosos  (II,  4),  libidinosos  (I,  2),  iniquos  et  malevolos 
(I,  6),  falsos  assentatores  (I,  9),  iudicii  elegantiam  et  poe- 
ticam  facultatem  aifectantes  (I,  9),  anxios  et  superstitiosos, 
sceleribns  obrutos,  denique  omnes  cuivis  vitiorum  et  inep- 
tiarum  generi  deditos  leniter  deridet  ac  lacessit.  Magna 
cum  festivitate,  ut  civibus  ingentes  sumptus,  quos  saepe  ad 
epulas  splendide  exstruendas  impendebant,  et  profusae  vitae 
damna  ante  oculos  proponat,  lectorem  ducit  ad  heluonum 
elegantissime  exstructas  epulas,  ubi  lupus  Tiberinus  hiat 
(II,  2,  31)  et  mullus  trilibris  apponitur  (II,  2,  34).  Eodem 
lepore  ad  homines,  qui  in  contrarium  vitium  inciderant, 
castigandos  poeta  omni  aetatis  vitio  mederi  studens,  lecto- 
rem ducit  ad  coenam  Àvidieni,  hominis  turpi  avaritia  in- 
famis,  cui  propter  immunditiam  ac  sordes  Canis  nomen 
erat  (II,  2,  56),  qui  quinquennes  oleas  est  et  silvestria 
corna,  ac  nisi  mutatum  parcit  defundere  vinum,  et  cuius 
odorem  olei  nequeas  perferre  (II,  2,  57  sqq.).  Non  minus 
lepide  ac  cornice  deridet  homines,  qui  ad  divitias  coacer- 
vandas  neque  fenus  iniquum,  neque  periurium,  neque  falsas 
accusationes,  neque  caedem,  neque  testamentorum  capta- 
tionem  expavescebant,  quam  singularem  quandam  artem  et 
proprium  quaestum  exércebant  (Hor.  Epist.  I,  1,  77).  A 
rebus  publicis  Horatius  ad  litteras  potissimum  se  convertit. 
Quamquam  in  universum  minime  pepercit   stultis  hominum 

aetatis  suae  studiis,  tamen  nusquam  vehementius  commove- 
batur,  quam  ubi  de  tristi  litterarum  condicione  egit.  Casti- 
gava autem  potissimum  ineptum  illud  scribendi  studium, 
insanum  recitandi  furorem,  quo  aetas  laborabat.  Moleste 
-ferebat,  quod  iuvenes,  in  scholis  rhetorum  eruditi,  vehe- 
menter  auditorum  iueptas  laudes  quaerebant.  Quae  cum 
contemplemur,  Horatium  depingendis  civium  perversis  stu- 
diis nihil  aliud  spectavisse,  quam  ut  eos  ad  rectani  et  ho- 
nestam  vivendi  rationem  revocaret,  apparet.  Omni  igitura 
tempore  vel  loco  vel  personis  suppeditata  occasione  usus 
et  dissimulata  castigandi  voluntate  saepe  velut  aliud  agens 
civium  perversitates  castigat,  saepe  a  via  declinat  et  variis 
ambagibus  ad  finem  propositum  tendit.  Mireris  fortasse, 
poetam  praeter  stultorum  illorum  hominum  cohortem  etiam 
Stoicos  aggressum  esse. 

Minime  enim  eorum  disciplina  digna  erat,  quae  con- 
temneretur.  Nam  Stoici  enixe  id  operam  dantes,  ut  vitia 
funditus  eraderent  et  probos  et  modestos  mores  cives  do- 
cerent,  fidem,  pudorem,  denique  omnes  virtutes  commenda- 
bant.  Cur  optimi  illi  custodes  Romuleae  gentis  a  poeta 
sint  derisi,  ut  intelligatur,  cogitandum  est,  quae  fuerit  Ho- 
ratii  aetate  civitatis  condicio.  Romani  ea  aetate  rerum 
humanarum  peritissimi  erant  et  in  omnibus  artibus  ac  Ut- 
teris  multum  profecerant.  Stoici  vero,  quam  severissime 
antiquum  morem  colentes  promissis  barbis  (II,  3,  35),  la- 
cerò squalidisque  palliis  incedentes,  sapientem  solum  liberimi 
esse  docentes,  aspera  duritie  Romanorum  animos  a  se 
abalienabant.  Poeta  vero,  quamquam,  virtutem  summi 
aestimans,  omnino  non  contemnebat  philosophiae  praecepta, 
tamen,  quae  aetatis  erat  condicio,  nimis  severam  Stoicorum 
vitam  ad  informandos  hominum  mores  non  quadrare  et 
alias,  ac  Stoici  praescribebant,  vias  patere  ad  bene  beateque 


vivendum,  modo  fortis  ac  probus  animus  servaretur,  per- 
spectum  liabebat.  Vitam  enim  bene  miscere,  haec  poetae 
prima  sapientia  videbatur.  Ad  intempestivas  Stoicorum 
rationes  deridendas  poeta  aptissime  rem  ita  instituit,  ut 
Damasippum,  hominem  ridiculum,  qui  re  familiari  perdita- 
Stoica  barba  superbiens,  incedebat,  festis  Saturnalibus  in 
villam  Sabinam  irruentem  et  Stertinii,  magistri,  qui  Scho- 
liasta  (ad  Epist.  I,  12,  20)  auctore  ducentos  viginti  libros 
Stoicorum  scripsit,  praecepta  de  virtute  magno  ore  traden- 
tem  induceret  (Sat.  II,  3).  Ut  hac  satura  Stoicorum  dogma  : 
omnem  stultum  insanire,  et  sat.  I,  3  alterum:  omnia  pec- 
cata esse  paria,  ita  sat.  II,  7  tertium:  solum  sapientem 
esse  liberum  et  omnem  stultum  servum,  summa  cum  elegantia 
ac  festivitate  deridet.  Maxima  autem  vis  comica  in  eo 
cernitur,  quod  adhuncfinem  servi  persona,  hominis  maxime 
rustici,  utitur,  qui  praecepta  non  a  magistro  philosophiae, 
sed  ab  ianitore  Crispini  philosophi,  rudi  disputandi  genere 
famosi  (Sat.  I,  1,  120;  I,  3,  139;  I,  4,  14)  percepta  Satur- 
naliorum  licentia  abutens  petulanter  tradit.  Post  banc  ex- 
plicationem  saturae  Horatii  restat,  ut  pauca  de  epistolis 
addam,  quae  ad  saturarum  naturam  proxime  accedunt.  In 
epistolis  poeta  idem,  quod  in  saturis  spectat.  Viam  enim 
monstrare  vult,  qua  ad  veram  felicitatem  pervenire  possis, 
eamque  non  tam  notando  et  increpando,  quam  docendo  et 
instruendo  ostendere  studet.  Tradit  igitur  praecepta,  quibus 
sit  vita  regenda,  eaque  plerumque  nuda  proferuntur,  inter- 
dum  amicis  sermonibus  inseruntur.  Multus  fuit  poeta  in 
praeceptis  tradendis  de  artis  poeticae  studio  non  tam  re- 
prehendendi  cuiusquam,  quam  docendi  caussa.  Recte  igitur 
Dacierius  utrumque  poesis  genus  distinxisse  mini  videtur, 
saturas  èfoyatmàg,  epistolas  didamwàs  et  naQaiveTixàg  ap- 
pellans.    In  Horatianis  epistolis  admiramur  summam  urba- 

nitatem  et  singularem  quandam  artem ,  qua  eadem  saepe 
argumenta  variis  tractavit  rationibus,  modo  delectans,  modo 
docens,  utile  saepe  dulci  admiscens,  animi  sui  affectus  modo 
liberius  modo  occultius  exprimens.  Quum  Persius  et  Ju- 
venalis  ad  ignotos  plerumque  saturas  epistolarum  forma 
indutas  scriberent,  Horatius  nomina  notissimorum  virorum 
elegit,  id  quod  ad  fidem  augendam  permultum  valuit. 
Quamquam  Horatius  in  epistolis  pariter  atque  in  saturis  ad 
deridendas  stultorum  civium  perversitates  aggressus  est, 
tamen  quod  ad  argumenta,  formam,  orationem,  metrum  at- 
tinet, discrimen  inter  utrumque  poesis  genus  intercedere, 
facile  videbis.  Quum  enim  epistolae  ad  certas  personas 
essent  scriptae,  et  naturae  et  animi  earum  rationem  liaberi 
necesse  erat.  Saturae  vero,  quamquam  interdum  ad  per- 
sonam  quandam  scribuntur,  tamen  nihil  ab  ea  afficiuntur. 
Quod  ad  argumenta  attinet,  maximam  eorum  varietatem 
invenies;  sed  omnia  ad  ethicumfinem  spectant.  Poeta  enim 
homines  docere  et  instruere  et  virtutem  iis  commendare 
voluit;  simul  autem  et  vitia  eleganter  ac  festive  carpsit. 
Quam  argumentorum,  eandem  orationis  diversitatem  invenies. 
Quum  enim  poeta  in  saturis  vir  urbanus  ac  facetus,  iuve- 
niliter  exsultans,  exsisteret,  in  epistolis  gravem,  severum, 
verae  sapientiae  studiosum  se  exhibuit.  Solutos  illosigitur 
versus,  quos  in  saturis  cognovimus,  epistolae  respuebant  et 
metra  legibus  magis  adstricta  postulabant.  Haec  sufficient 
ad  Horatii  poesis  satiricae  genus  cognoscendum.  Quam 
quum  comparemus  cum  Luciliana,  errare  mihi  non  videor, 
quum  contendam,  multo  quidem  hac  politiorem  et  limatio- 
rem  esse,  sed  non  ita  valde  ei  dissimilem,  et  Horatium 
nonnulla  Lucilio  debere.  Nam  quod  ad  argumenta  saturae 
Horatianae  attinet,  iam  scholiasta,  Horatium  Lucilii  vestigia 
secutum  esse,  memoriae  prodidit.    Itineris  enim  illiusBrun- 

disini  (Sat.  I,  5)  lepidam  descriptionem  ad  Lucilii  exem- 
plum  esse  compositam  Porphyrio  1.  e.  adnotat.  Praeterea 
ut  Lucilius  (cf.  fr.  XVII,  3)  ad  villicimi  Aristocrateni  librum 
scripsit,  ita  Horatius  ad  villicum  suum,  servum  morosum, 
epistolam  se  mittere  fìngit  (cf.  Epist.  I,  14).  Sed  non  so- 
lum  in  argumentis,  veruni  etiam  in  personis  eligendis,  quàs 
ad  vitia  quaedam  illustranda  adhibuit,  Horatius  a  Lucilio 
pendere  videtur.  Satirici  enim  poetae  homines  aut  virtu- 
tibus  claros,  aut  sceleribus  infamés  commemorare  solebant, 
ut  cives  inde  exempla  in  utramque  partem  capere  possent. 
Multa  autem  nomina  communi  consensu  ad  quosdam  mores 
designandos  usurpabantur,  ut  Gallonii  (cf.  Lucil.  fr.  IV,  2), 
hominis  luxuriosi  (cf.  Hor,  Sat.  II,  2,  47).  Notus  non  mi- 
nus  erat  nomen  Maenii  (cf.  Lucil.  fr.  ine.  104),  liominis 
prodigi  (cf.  Acron.  ad  Hor.  Epist.  I,  15,  26).  Praeter  has 
personas  apud  Lucilium  et  Horatium  nominatur  Opimius 
(cf.  Lucil.  XI,  1  et  fr.  ine.  46),  cuius  avaritiam  Horatius 
(Sat.  II,  3,  142  sqq.)  castigat.  Pythias  quoque  scholiasta 
(ad  A.  P.  238)  auctore  nomen  personae  Lucilianae  fuit. 
Denique  Horatius  (cf.  Sat.  H.  7,  97),  ubi  qualecunque  gla- 
diatoris  nomen  proferri  sufficiebat,  sub  Pacideiani  nomine 
persona  Luciliana  usus  est  (cf.  Cic.  Tusc.  IV,  21,  48). 
Quantopere  Horatius  Lucilium  sit  imitatus,  intelligi  quoque 
potest  ex  similitudine  nonnullorum  versuum,  ut  :  „Purpureo 
tersit  hunc  latas.  gausape  mensas"  (Lucil.  XX,  9)  ;  „Gausape 
purpureo  mensam  pertersit"  (Hor.  Sat.  II,  8,  11);  „Quem 
piane  hexametro  versu  non  dicere  possis"  (Lucil.  VII,  4); 
„Mansuri  oppidulo,  quod  versu  dicere  non  est"  (Hor.  Sat.  I, 
5,  87);  „Socratici  charti"  (Lucil.  XXXII,  10);  „Socraticae 
chartae"  (Hor.  A.  P.  310);  „Valeri  sententia  dia"  (Lucil. 
fr.  ine.  105);  „Sententia  dia  Catonis"  (Hor.  Sat.  I,  2,  32). 
Quamquam  his  allatis  argumentis  apparet,  Horatium  inter- 

dum  Lueilium  esse  imitatomi,  tamen  cavendum  est,  ne  lmic 
imitationi  nimium  tribuas  neve  quid  de  laude  Horatiana 
detrahas.  Horatius  enim  unica  inventionis  laude  Lucilio 
minor  ceteris  rebus  omnibus  est  melior  ac  potior.  „Multo 
enim  eo  est  tersior  ac  purus  magis  et  ad  notandos  nomi- 
nimi mores  praecipuus"  (Quint.  X,  1,  94). 

Aequalis  Horatii  fuit  Julius  Florus,  quem  poetam 
satiricum  fuisse  Porphyrio  (ad  Epist.  I,  3,  4)  auctor  est. 
Horatium  eum  ob  studia  poetica  plurimi  ferisse,  testatur 
epistola  ad  eum  missa  (epist.  II,  2).  Quod  ad  saturas  eius 
attinet,  ex  scholiastae  testimonio  colligi  potest,  eum  ex 
Ennii,  Lucilii,  Varronis  carminibus  praestantissima  elegisse 
et,  quae  in  iis  inerant,  asperitatibus  abstersis,  suae  aetatis 
genio  accommodasse.  Ceterum  accuratius  quidquam  de 
natura  saturarum  eius  statui  non  potest,  quum  praeter 
scholiastae  testimonium  nihil  de  iis  memoriae  proditum  sit. 

Multo  notior  in  hoc  poesis  genere  est  A.  Persius 
FI  a  e  cu s.  Non  solimi  liberali  eruditione,  sed  etiam  con- 
suetudine virorum  et  moribus  etingenio  excellentissimorum, 
quorum  familiaritatem  Cornutus  ei  comparaverat ,  Persius 
castum  serva,vit  ac  modicum  ingenium,  remotum  a  perni- 
ciosis  vitae  illecebris,  liberum  ab  inani  cupiditate  gloriae, 
veri  tantum  et  honesti  studio  incitatum,  mite  quidem,  sed 
severa  disciplina  triste. 

Virum  his  virtutibus  praeditum  maxima  indignatione 
turpissima  scelera,  quibus  civitas  miserandum  in  modum 
vexabatur,  tulisse,  non  est,  cur  mireris.  "  Jngens  luxuries 
animos  piane  corruperat  et  antiquam  simplicitatem  expule- 
rat.  Ut  corpus  turpibus  libidinibus  diffluebat,  ita  animus 
enervatus  iusta  et  honesta  contemnebat  et  mollia  tantum 
turpiter  petebat.  Divina  et  humana  negligentes  ipsi  impe- 
ratores  in  omne  genus  crudelitatis  exardescebant.     Caedes 

et  rapinae  civitatem  perturbabant.  Quae  civitatis,  eadem 
litterarum  misera  erat  condicio.  Haec  turpia  vitia  et  cor- 
rupti  ac  depravati  mores  Persio,  viro  praeclarae  virtutis  et 
sincerae  pietatis,  spiritum  dederunt.  Hoc  enim  Persii  est 
proprium,  ut  vitia  hominum  acriter  insectetur.  Omnes  enim 
saturae  spirant  animum  veliementer  commotum,  acerrimo 
veri  studio  incitatum,  severissime  exagitantem  aetatis  per- 
versos  et  ab  antiqua  sinceritate  degeneràtos  mores.  Tanto 
fervore  tantaque  acerbitate  hominum  scelera  aggressus  est, 
ut  iuvenis  summae  castitatis  ac  verecundiae  obscoena  nudis 
verbis  depingere  non  dubitaret.  Eum  valde  pendere  a 
stoicorum  disciplina  patet,  quum  non  modo  ad  eorumdog- 
mata  explicanda  et  commendanda  accesserit,  verum  etiam 
tota  scribendi  ratione  ad  eos  sese  informaverit.  Itaque  mi- 
randum  non  est,  fervorem  eius  non  tamvitam,  quam  scho- 
lam  sapere.  Vitam  enim  non  usu  novit,  sed  qualem  scholae 
severa  disciplina  repraesentabat.  Quod  eius  ingenium  erat 
triste  ac  severum  et  stoica  disciplina  magis  etiam  acutum, 
vitae  vero  quotidianae  expers,  non  ridebat,  sed  conviciaba- 
tur  et  atroci  impetu  ferebatur  in  vitia,  quae  nimis  acriter 
putabat  exprimi  non  posse.  Qua  re  factum  est,  ut  quodam 
modo  cum  sermone  pugnaret  et  vix  verba  inveniret  ad  pro- 
ferenda  ea,  quibus  animus  vehementer  exagitabatur.  Pro 
lepore  igitur  ilio  ac  urbanitate,  quibus  Lucilius  et  Horatius 
utebantur  ad  cives  monendos,  in  saturis  Persii  invenimus 
vim,  acerbitatem,  gravitatem,  duritiam. 

Audacissimis  gaudet  poeta  translationibus  etdurissimis 
inversionibus  ;  maxime  brevis  et  fortis  esse  studet.  Quibus 
rebus  genus  dicendi  artificiosum,  durum,  obscurum  factum 
est.  Magnam  igitur  inter  eius  et  Lucilii  et  Horatii  saturas 
intercedere  differentiam  apparet.  Quamquam  negari  non 
potest,  eum  Lucilio  nonnulla  debere,  id  quod  et  ex  loco  in 

vita  antiqua:  „sed  mox,  ut  a  scholis  magistrisque  divertit, 
lecto  libro  Lucilii  decimo,  vehementer  saturas  componere 
instituit,  cuius  libri  initium  imitatus  est",  et  ex  scholiasta 
apparet,  qui  saturam  tertiam  ex  Lucilii  libro  quarto  trans- 
latam  esse  contendit;  cavendum  tamen  est,  ne  huic  narra- 
tioni  nimium  tribuamus.  Totam  enim  utriusque  poetae  sa- 
turarum  naturam  valde  diversam  esse,  qui  leviter  tantum 
Persii  saturas  perlegerit,  confitebitur.  Multo  autem  plus, 
quam  Lucilio,  Horatio  eum  debere,  nemo  infìtiabitur. 
Nam  non  solum  sermonem  ad  Horatii  exemplum  confor- 
mare studuit,  sed  etiam  nomina  adhibuit,  quibus  Horatius 
ad  certas  personas  signifìcandas  usus  est.  Quantumcunque 
autem  imitationi  illi  tribuendum  est,  quae  inter  utrumque 
erat  ingenii  et  eruditionis  differentia  et  quanta  diversitas 
utriusque  aetatis,  fieri  non  potuit,  quin  multum  interesset 
inter  Persii  et  Horatii  saturas.  Horatius  enim  ridendo  ve- 
runi dicens  (Sat.  I,  1,  24)  et  tam  leniter  vitia  tangens,  ut 
ipse,  quem  tangeret,  facere  non  posset  quin  rideret,  facili 
et  decora  gratia  praestans  erat  ;  Persius  vero  magno  fervore 
invehens  nimis  fortiter  stomachum  se  effundere  et  vitia 
hominum  castigare  posse  non  putavit.  Huc  accessit,  ut 
mollitiei,  quam  in  littòrie  videbat,  maxime  repugnaret. 
Itaque,  quum  facilitatem  et  leporem  Horatii  ad  vim  et  acer- 
bitatem  flectere  studeret,  aspera  quaedam  inaequalitas  in 
saturis  eius  exorta  est.  Quod  ad  formam  attinet,  quam  sa- 
turis  induit,  similitudinem  cum  Horatiana  facile  videbis. 
Nam  non  raro  in  iis  amicos  alloquitur,  quod  quidem  nihil 
valet  ad  rationem,  qua  argumentum  tractat.  Ne  dialogi 
quidem  forma  abstinuit,  at  non  cum  una  eademque  persona 
ab  initio  usque  ad  finem  collocutio  habetur,  sed  prò  natura 
exemplorum,  quibus  e  vita  sumptis  saturas  illustrat,  oratio 
viva  mox  dialogi  formam  sibi  induit.    Denique,  ut  Horatius, 

statina  initio  lectorem  medias  in  res  ducit,  non  antea,  id 
quod  in  Juvenale  videbimus,  argumento  proposito,  quod 
tractaturus  est.  Quantacunque  autem  ihaec  similitudo  est, 
id  constai,  Persium  in  saturis  longe  aliam  atque  Horàtium 
viam  ingressum  esse.  Stoiconim  enim  disciplinam  ad  Persii 
saturarum  naturam  multum  valuisse,  quum  ex  omnibus  fere 
saturis,  tum  maxime  ex  quinta  patet,  in  qua  stoicum  dogma 
de  libertate  explieare  studet.  Rem  ita  instituit,'  ut  Cornuto 
gratias  agens,  quod  sibi  philosophiae  praecepta  impertivis- 
set,  civibus  studium  eius  commendaret  et  acriter  in  eos 
inveheretur,  qui  id  negligerent.  Solam  enim  philosophiam 
docet  veram  esse  vitae  magistram;  eius  studium  homines 
securos  reddere  ab  omnibus  malis  cupiditatibus.  Quod 
autem  stulti  suae  aetatis  homines  in  aliud  tempus  differant 
philosophiae  cognitionem,  fieri,  ut  semper  vehementibus 
animi  perturbationibus  exagitati  et  pravis  libidinibus  ob- 
noxii  vitam  piane  perdant.  Magis  etiam  stoicorum  scholam 
sapit  satura  quarta,  ubi  eastigat  eos,  qui,  quum  in  aliorum 
ineptiis  corrigendis  severissime  agant,  ad  semet  ipsos  cog- 
noscendos  nihil  studii  conferant.  Huius  saturae  initium  a 
Platonis  dialogo,  qui  est  inscriptus  „Alcibiades  prior"  mu- 
tuatus  est  et,  quantum  proposito  suo  conducere  putavit, 
disputationem  inter  Socratem  et  Alcibiadem,  qualis  ibi  est 
habita,  repraesentavit,  neque  tamen  piane  servavit  Socra- 
tis  et  Alcibiadis  personas,  sed,  ut  res  poscebat,  nonnulla 
addidit.  Multa  enim  affert  exempla,  quae,  longe  a  Plato- 
nico dialogo  aliena,  e  vita  sumpta  et  vividis  coloribus  de- 
pista sunt.  In  tertia  quoque  satura,  quamquam  multas 
variasque  res  complectitur,  stoica  disciplina  imbutum  ani- 
mum  poetae  facile  agnoscimus.  Perstringit  enim  homines, 
qui,  quum  videant,  quid  sit  rectum  et  honestum,  et  eog- 
noscant,  se  falsas  vias  esse  ingressos,.  tamen  vita  vitiis  con- 

taminata  impediuntur,  quominus  virtutem  colant.  Qua  re 
commendat  civibus  studium  philosophiae,  quae  sola  via»  et 
rationes  monstret,  quibus  vitia  vitare  possis.  Una  tantum 
restat  satura,  in  qua  nihil  seholamolet,  prima,  qua  tristem 
litterarum  condieionem  aggreditur.  Quum  enim  omnes  poe- 
tieam  laudem  captantes  in  versibus  quoquo  modo  pangen- 
dis  gloriam  ponerent,  quin  vero  animi  impetu  et  vigore 
sublato  '  litterarum  studium  in  iactationem  verteretur,  fieri 
non  potuit.  Quam  condieionem  poeta  ut  penitus  cognos- 
ceret,  schola  philosophorum  relieta  ipsam  vitam  quaereret, 
necesse  erat.  Castigat  homines,  qui  nimio  veterum  Roma- 
norum  poetarum  studio  ducti  (v.  76  sqq.)  Graecorum  Iit- 
teras  et  maxime  philosophiam ,  ut  rem  inanem  spernant 
(v.  27  sqq.)  et  commendat  Graecorum  eximia  exempla. 
Non  minus  Persius  id,  quod  eius  est  proprium,  singulari 
quadam  arte  depingere  exempla,  quibus  totam  disputationem 
illustrare  studebat,  e  schola  petiit.  Stoici  enim  ad  ethieam 
maxime  philosophiae  partem  conversi  exemplis  e  vita 
quotidiana  vel  ex  historia  petitis  rem  propositam  illustrare 
studebant.  Quorum  disciplinae  Persius  piane  addictus  satis 
habuit,  iis  exemplis  uti,  quae  schola  eum  docuit,  neque  ut 
Lucilius  et  Horatius  ipsam  vitam  accurata  cognitione  com- 
plecti  studuit.  Qua  re  factum  est,  ut  exempla  eius,  quam- 
quam e  vita  petita  et  subtiliter  depicta  sunt,  non  tamsuae 
aetatis  veram  imaginem  exhiberent,  quaur  in  universum 
genus  humanum  respicerent,  id  quod  nominibus  personarum, 
quibus  usus  est,  satis  confìrmatur.  Nam  partim  nomina 
occurrunt,  quae  ad  quemlibet  hominem  significandum  in 
usu  erant ,  ut  Staius  (II,  19) ,  Dama  (V,  76  sqq.) ,  Tadius 
(VI,  66),  partim  ex  historia  petita,  ut  Crassus  (li,  36), 
Brutus  (V,  85),  partim  a  Graecis  sumpta,  ut  Chaerestratus 
ei  Davus  (V,  162)  a  Menandro,  partim  ab  Horatio,  ut  Cra- 

terus  (III,  65),  Licinus  (II,  36),  partim  piane  ficta  et  ignota, 
ut  Nerius  (II,  14),  Natta  (HI,  31),  Bestius  (VI,  37).  Quam- 
quam autem  poeta  proprio  usu  ac  consuetudine  vitam  non 
eognoverat,  tamen  morum  acute  et  callide  pingendorum 
singulari  arte  praestabat.  Nam  non  solum  in  universum 
depingit  vitia  hominum,  sed  vera  descriptione  et  motuum 
et  gestuum  corporis,  quibus  homines  ad  exprimendos  affec- 
tus  suos  uti  solent,  homines  quasi  viventes  nobis  ante  ocu- 
los  ponit.  Quam  vere  enim  ac  vivide  depingit  aviam  illam, 
quae  prò  infante  vota  suscipit  (II,  31  sqq.),  quam  vere 
iuvenem  illum  desidiosum  eiusque  comitem  (III,  1  sqq.), 
quam  lepide  Vettidium  avarum  (IV,  25  sqq.)  et  Bestium 
(VI,  36  sqq.).  Huc  referendum  quoque  est,  quod  in  depin- 
gendis  hominum  aifectibus  iis  verbis  uti  studuit,  quibus 
vere  exprimerentur.  Huiuscemodi  exempla  sunt:  iracundi 
rugosa  sanna  (V,  91),  ridentium  tremuli  naso  cris- 
pante  cachinni  (III,  87),  zelotypus,  qui  crudum  un- 
guem  abrodit  (V,  162),  poeta,  qui  pluteum  caedit 
et  ungues  mordet  (I,  106),  avarus,  qui  signum  in 
vapida  naso  tangit  lagena  (VI,  17)  multaque  alia. 
Omittendum  hoc  loco  non  est ,  quod  in  iis  rebus  depin- 
gendis  multus  fuit,  quae  in  usu  quotidiano  sunt  (cf.  I,  5  sq.  ; 
IV,  10;  V,  37;  III,  21;  V,  24)  et  quod  non  raro  proverbia 
adhibuit  et  locutiones,  quibus  populus  in  sermone  quotidiano 
utebatur  (cf.  I,  4.  46.  105.  119;  III,  65.  96;  IV,  4.  11. 
26.  42.  52;  V,  104;  VI,  .56).  Quae  quum  ita  sint,  non 
est,  cur  miremur,  Persium  in  numerum  satiricorum  recep- 
tum  esse,  qui  prae  ceteris  legebantur,  Scaligerum  vero,  qui 
(Poet.  VI)  dicit:  „Persius  miserrimus  auctor,  obscuritati 
studet;  non  pulchra  habet,  sed  in  eum  pulcherrima  possu- 
mus  scribere",  nimis  acriter  iudicare,  apparet.  Negandum 
quidem  non  est,  multas  nobis  occurrere  obscuritates.     Ad 

has  autem  expediendas  multum  valuit,  quod  saturae  a  sci- 
tis  lectoribus  recitabantur.  Eae  vero  obscuritates ,  quae  e 
nimia  brevitate  et  sententiis  abruptis  et  nimis  audacibus 
fìguris  imaginibusque  ortae  sunt,  non  tani  Persii,  quam 
aetatis  erant  propriae.  Longe  aliter  ac  Scaligerus  ipsi  ve- 
teres  scriptores  de  Persio  iudicant.  Dicit  enim  Quintilia- 
nus  (X,  1,  94):  „Multum  et  verae  gloriae  quamvis  uno 
libro  Persius  meruit"  (cf.  Mart.  IV,  29,  7  ;  Diomed.  p.  482). 

Aequalis  Persii  fuit  D.  Junius  Juvenalis. 

In  iuvenilem  aninium  alte  descenderat  turpitudo  maxi- 
morum  scelenmi,  quibus  aetas  laborabat.  Pudorem,  incor- 
ruptam  fidem,  nudam  veritatem  civibus  commendans ,  cen- 
soria severitate  in  scelera  invectus  est  et  extrema  remedia 
ad  sananda  vulnera  ci  vitati  iuflicta  adbibuit.  Alienus  ab 
alacri  ilio,  quo  Horatius  gaudebat,  animo  non  irridendo 
sed  acriter  exagitando  et  flagellando  communi  labi  succur- 
rere  studuit.  Itaque  nulla  ordinis  ratione  habita  summa 
cum  indignatone  in  quolibet  scelere  obrutos  invectus  est. 
Acerrime  perstrinxit  senatores  ac  proceres  (II,  121),  qui 
gravitatem  simulantes  omni  turpitudine  et  pravitate  famosi 
erant  et  prima  corruptionis  exempla  praebebant,  quae  vul- 
gus  sequebatur  (II,  78  sq.).  Mira  arte,  vivis  coloribus  uni- 
versae  miseriae  aetatis  suae  imaginem  expressit.  Ineptos 
adulatores,  nobilium  divitumque  amicitias  captantes,  sce- 
lestos  adulteros,  turpes  stupratores,  gulae  nimis  obsequentes, 
denique  omnes  effrenatis  libidinibus  deditos,  inanibus  for- 
tunae  bonis  gloriantes,  nimio  sui  amore  captos,  deliros, 
molles,  effeminatos,  sicarios,  testamentorum  captatores  cum 
acerbitate  persequitur.  Acerrime  vexat(Sat.  VI.)  mulierum 
voluptates  libidinosas,  mollitiem,  luxuriam,  superbiam,  in- 
sanam  ludorum  spectandorum  cupiditatem ,  pertinaciam, 
suspectam  fidem,  iracundiam,  crudelitatem,  eruditionis  affec- 

tationem,  quum  in  coenis  de  Homero  et  Virgilio  disputent, 
et  quid  sit  honestum,  quid  utile  docere  voluit.  Quod  ad 
vim  satiricam  attinet  rerumque  varietatem,  qua  omnia  vitia, 
quibus  niulieres  imbntae  erant,  enarrabat,  vix  aliud  in  hoc 
litterarum  genere  Carmen  invenias,  quod  buie  '  saturae  ante- 
poni possit.  Ut  Persius  (Sat.  II),  ita  Juvenalis  (Sat.  X) 
stulta  hominum  vota  castigat ,  sed  multo,  verius  et  mirabi- 
liore  arte  rem  exornavit  et  multis  sententiis  ex  etnica  disci- 
plina sumptis  illustravi^  ita  utpermultas  aetates  „Ethicus" 
vocaretur. 

Quae  igitur  poetae  virtutem  summùm  bonum  existi- 
mantis  indignatio  propter  maxime  corruptam  civitatis  con- 
dicionem  erat,  mirandum  non  est,  eum  respuisse  iocos  et 
facetias  et  prò  festivo,  eleganti  sermone,  quem  Horatii  pro- 
prium  cognovimus,  acri  et  semper  furenti  usum  esse.  Animi 
eius  vehementer  irati  non  erat  considerare  et  quiete  docere, 
sed  instare,  vexare,  exagitare.  Optime  Jul.  Caes.  Scalige- 
rus  (Poet.  Ili,  98)  Juvenalis  ingenium  definit.  Dicit  enim  : 
„ Juvenalis  ardet,  instat  aperte,  iugulat.  Persius  insultat; 
Horatius  irridet."  Tarn  praeclara  igitur  ac  pulchra  prae- 
cepta  et  sententias,  quibus  saturae  Horatianae  sunt  insignes, 
multo  rarius  apud  eum  inveniuntur.  Nude  enim  scelus 
castigare  studuit.  Quod  igitur  saturae  eius  obscoenis  rebus 
abundant,  non  est,  cur  eum  vituperemus;  eae  enim  ipsae 
sincerum  et  purum  animum  poetae  probant.  Animo  eius 
vehementer  commoto,  quem  ex  argumentorum  tractatione 
cognoscere  possumus,  respondet  versuum  compositio,  qui 
graves  et  generosi  fluunt  et  malore  cura  expoliti  sunt.  In- 
terdum  tamen  Juvenalis  furorem  remittens  facetias  saturis 
immiscet,  ut  in  quarta  satura,  ubi  invehitur  in  Crispinum 
Aegyptium,  hominem  libidinibus  omnibusque  vitiis  famosum, 
qui  ex  servo  potens  factus,  in  aula  imperatoris  multumva- 


lebat.  Inde  occasionerai  sumens  lepide  multisque  salibus 
Domitianum  insectatur.  Fingit  enim  poeta  piscem  ingentis 
magnitudinis  esse  captum  et  a  piseatore  metu  delatorum 
principi  dono  datum.  Qui  quum  maior  esset,  quam  ut 
eum  integrarli  patina  caperet,  patres  ad  imperatorem  con- 
vocantur,  qui  deliberarent,  utrum  piscis  in  partes  dividere- 
tur  an  integer  apponeretur.  Tanta  urbanitate,  tantis  face- 
tiis  poeta  totam  descriptionem  exornavit,  ut  urbanum  et 
lepidum  Horatii  ingenium  fere  aequaret.  Quid  enim  face- 
tius  est  invocatione  illa  Musarum ,  quasi  res  gravissima 
agatur?  quam  vere  ac  festive  patrum  et  amicorum  principis 
stultitiam  et  ineptias  depingit?  In  levissimo  igitur  argu- 
mento  poeta  multa  cum  arte  stultam  Domitiani  luxuriam, 
ineptias,  servile  civium  ingenium  perstrinxit.  Eadem  fere 
Maritate  arguinentum  in  satura  XI  tractavit.  Ad  castigan- 
dam  enim  nimiam  civium  luxuriam ,  quae  potissimum  in 
epulis  splendide  exstruendis  conspicitur,  poeta  ita  aggredi- 
to, ut  Persico  cuidam  ad  se  invitato  suam  parce  et  fruga- 
liter  vivendi  rationem  exponens,  civibus  bilariter  frugalitatis 
imaginem  ante  oculos  ponat.  Totius  saturae  compositio  tam 
suavis,  tam  lepida  est,  nibil  ut  commoti  illius  animi,  qui 
in  plerisque  Juvenalis  saturis  apparet,  videre  possis.  Mul- 
tas  etiam  facetias  continet  satura  XII.  Maxime  enim 
gaudio  exsultans ,  quod  amicus  ex  naufragio  servatus  est, 
poeta  cum  servis  lesto  die  Diis  sacra  facifr.  Descriptio 
festi  diei  urbana  elegantia  praestat  et  transitus  ad  alteram 
carminis  partem,  qua  hereditatum  captatores  exagitat,  lepi- 
dissimus  est.  Quamquam  autem  saturae  illae  facetum  ac 
lepidum  spirant  animum,  tamen  ex  nonnullis  locis  virum 
iratum  videre  possumus  (cf.  IV,  1—27,  108  sq.).  Ut  per 
has,  quas  nominavi,  saturas  sales  urbani  fusi  sunt,  ita  ce- 
teris,  quamquam  severissimum  spirant  animum,  lepidi  loci 

saepe  admixti  sunt,  qui  potissimum  spectant  ad  perversas 
vulgi  de  natura  deorum  opiniones  et  inanes  fabulas  poeticas, 
quas  persaepe  poeta  deridet  (Sat.  I,  81;  li,  31.  130;  IV, 
34;  VI,  59;  IX,  63;  X,  246.  314.  XII,  23;  XIII,  34.  76. 
112;  XIV,  261).  His  rebus  allatis,  varietas  Juvenalis  in- 
genti cognosci  potest,  qui,  quamquam  semper  fere  in  saturis 
censoris  acerbissimi  munere  fungens  liberrimo  sermone  et 
maxima  vi  flagitia  castigat,  tamen,  si  res  postulat,  magna 
urbanitate  et  festivitate  non  tam  vexare  quam  irridere  stu- 
det.  Varietati  ingenii  respondet  loquendi  ratio.  Quamquam 
animus  vebementer  commotus  sermonem  quotidianum  Ho- 
ratii  non  permisit,  et  magnitudo  scelerum  acrem  sermonem 
postulavit,  tamen  praeter  sublimitatem  verborumque  pom- 
pam  atque  ubertatem,  quae  plerumque  in  saturis  nobis  oc- 
currit,  si  res  postulabat,  remissius  adhibuit  dicendi  genus, 
nusquam  vero  humile.  Negandum  quidem  non  est,  eum 
interdum  nimium  captare  orationem  elatam  et  inani  artis 
doctrinaeque  ostentandae  cupiditate  duci  (cf.  Sat.  IX,  102 
sq.;  X,  218  sq.;  XI,  137  sq.;  XIII,  23  sq.  34  sq.  40  sq. 
62  sq.).  Quodcunque  huiuscemodi  in  eo  vituperandum  est, 
ex  rbetorum  schola  fluxit,  quae  maximam  vim  ad  saturas 
eius  habuit.  Nam  rhetorum  more  sententiam  universam 
propositam  singulis  exemplis,  aptissime  vel  e  vita  vel  ex 
historia  sumptis,  illustrat  aliud  ex  alio  evolvens.  Quum 
autem  Juvenalis  hunc  rhetorum  morem  magis,  quam  dece- 
bat,  sequeretur,  factum  est,  ut  saturae  eius  non  tam  poetica 
inventione,  quam  doctrina  et  arte,  qua  singula  tractabantur, 
excellerent.  Quod  ad  formam  attinet,  quam  Juvenalis  saturis 
induit,  quamquam  rarius,  quam  Horatius,  tamen  interdum  dra- 
maticam  adhibuit.  In  tertia  enim  satura,  ubi  molestias  et  pe- 
ricula  vitae  urbanae  depingit,  Umbricium  quendam,  homi- 
nem pauperem,  qui,  moleste  ferens  mores  corruptos  homi- 

uum  Romae  viventiuni,  Cumas  migrare  statuit,  copiose  de 
scelerurn  magnitudine  disserentem  inducit.  Vis  satirica 
valde  augetnr,  quodpartes  suas  detulit  ad  hominem  maxima 
simplicitate  insignem,  ut  civibus  hoc  virtutis  exemplo  pro- 
posito scelerurn  turpitudo  magis  etiam  ante  oculos  ponere- 
tur.  Quamquam  Juvenalis  interdum  dialogi  forma  usus  est, 
tamen  divergimi  eius  ab  Horatio  ingenium  huic  magis  ad 
facetias  inclinanti  rationi  non  ita  valde  favebat.  Compen- 
savit  autem  hunc  artis  Horatianae  defectum  arte  et  ventate, 
qua  argumenta  velut  in  tabula  depinxit  et  exornavit,  exem- 
plorum  varietate,  sententiarum  gravitate.  Praeter  dramati- 
cam  formam,  quam  etiam  saturis  IV  et  IX  induit,  interdum 
epistolae  forma  usus  est.  Quamquam  autem  saturae  ad 
certum  hominem  scriptae  sunt7  tamen,  quod  ad  argumen- 
torum  delectum  et  componendi  et  dicendi  rationem  attinet, 
non  tam  epistolae  quam  saturae  naturam  servaverunt.  In 
tertia  decima  euim  satura,  quae  ad  consolandum  amicum 
composita  est,  facile  occasionerà  sumpsit  pravos  mores  et 
a  priscis  valde  diversos  veris  coloribus  depingendi.  Tota 
satura  spirat  summam  indignationem,  quae  facetiis  mirum 
in  modum  admixtis  valde  lenitur.  Non  minus  saturae  XI. 
XII.  XV,  quamquam  epistolarum  forma  indutae  sunt,  sale 
satirico  sunt  imbutae.  Quum  in  universum  Juvenalis  sa- 
turarum  naturam  respiciamus,  negare  non  possumus,  eum 
ab  Horatio  et  urbanitate,  festivitate,  lepore  et  poetica  in- 
ventione  longe  esse  superatimi,  et  Scaligerum  nimium  ei 
trìbuisse,  principem  Satkicorum  eum  appellantem  (cf.  Jul. 
Caes.  Seal.  Po'et.  VI,  6),  attamen  hoc  confitendum  est, 
Juvenalem  in  scelerurn  imaginibus  veris  coloribus  adum- 
brandis  singulari  ingenio,  in  descriptionibus  exirnia  arte 
insignique  rerum  cognitione,  in  exemplorum  delectu  subtili 
iudicio  praestitisse. 


